CELEX: 32020R0446
Language: hu
Date: 2019-10-15 00:00:00
Title: A Bizottság (EU) 2020/446 felhatalmazáson alapuló rendelete (2019. október 15.) a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról szóló 515/2014/EU európai parlamenti és tanácsi rendelet II. mellékletének módosításáról

27.3.2020   
               
               
                  HU
               
               
                  Az Európai Unió Hivatalos Lapja
               
               
                  L 94/3
               
            
         A BIZOTTSÁG (EU) 2020/446 FELHATALMAZÁSON ALAPULÓ RENDELETE
         (2019. október 15.)
         a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról szóló 515/2014/EU európai parlamenti és tanácsi rendelet II. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról és az 574/2007/EK határozat hatályon kívül helyezéséről szóló, 2014. április 16-i 515/2014/EU európai parlamenti és tanácsi rendeletre (1) és különösen annak 7. cikke (2) bekezdésére,
         mivel:
         
                     (1)
                  
                  
                     Az 514/2014/EU európai parlamenti és tanácsi rendelet (2) 15. cikkében említett félidős felülvizsgálat keretében azonosították a tagállamok további finanszírozási szükségleteit a határigazgatás területén.
                  
               
                     (2)
                  
                  
                     A félidős felülvizsgálat megállapította, hogy megfelelő pénzügyi támogatást kell biztosítani a határellenőrzési tevékenységek számára, különösen az (EU) 2016/1624 euópai parlamenti és tanácsi rendelet (3) 2. cikkének 10. pontjában meghatározott migrációs csomópontok területén, valamint más olyan határtérségekben, ahol hasonlóképpen jelentős és aránytalan, meglévő vagy potenciális migrációs nyomás jelentkezik.
                  
               
                     (3)
                  
                  
                     Az 515/2014/EU rendelet II. melléklete két olyan egyedi intézkedést sorol fel, amely alapján a tagállamok kiegészítő finanszírozáshoz juthatnak.
                  
               
                     (4)
                  
                  
                     A határellenőrzési kapacitások megerősítésére és uniós fogadóállomási rendszer vagy hasonló rendszer megvalósítására irányuló intézkedések finanszírozása nem csatornázható be megfelelően az egyedi intézkedések jelenlegi listája segítségével. Ezért a lista módosítása a legjobb mód a Belső Biztonsági Alap célkitűzései keretében azonosított szükségletek kielégítésére.
                  
               
                     (5)
                  
                  
                     Az új egyedi intézkedésnek az 515/2014/EU rendelet II. mellékletébe történő felvétele hozzájárul az uniós külső határok ellenőrzésének hatékony szintjéhez. Megfelelne azon rendelet egyedi célkitűzésének, vagyis az annak 3. cikke (2) bekezdésének b) pontjában említett, az integrált határigazgatás támogatására, a nemzetközi védelemhez való hozzáférésnek az arra rászorulók számára történő megkönnyítésére irányuló célkitűzésnek.
                  
               
                     (6)
                  
                  
                     A tagállamok közelmúltbeli szakpolitikai fejleményeit és finanszírozási szükségleteit tükröző új egyedi intézkedés felvétele jelentős hozzáadott értéket teremt, mivel hozzájárul a migrációs és menekültáramlatok által leginkább érintett tagállamokra, és így az Unió egészére nehezedő migrációs nyomás enyhítéséhez.
                  
               
                     (7)
                  
                  
                     Annak érdekében, hogy a meghatározott sürgős finanszírozási igényekre tekintettel lehetővé tegyék ezen egyedi fellépés azonnali alkalmazását, a rendeletnek az Európai Unió Hivatalos Lapjában való kihirdetését követő napon hatályba kell lépnie.
                  
               
                     (8)
                  
                  
                     A 515/2014/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 515/2014/EU rendelet II. melléklete a következő 3. ponttal egészül ki:
            
                        „3.
                     
                     
                        A határellenőrzési tevékenységek, például a határellenőrzések és a határőrizeti intézkedések olyan térségekben, ahol jelentős és/vagy aránytalan, meglévő vagy potenciális migrációs nyomás jelentkezik, beleértve az (EU) 2016/1624 európai parlamenti és tanácsi rendelet (*1) 2. cikkének 10. pontjában meghatározott migrációs csomópontok létrehozásával, fejlesztésével és működtetésével kapcsolatos tevékenységeket, valamint szükség esetén a harmadik országokban folytatott határigazgatási tevékenységek támogatását.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Brüsszelben, 2019. október 15-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 150., 2014.5.20., 143. o.
         
         
            (2)  Az Európai Parlament és a Tanács 514/2014/EU rendelete (2014. április 16.) a Menekültügyi, a Migrációs és az Integrációs alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról (HL L 150., 2014.5.20., 112. o.).
         
            (3)  Az Európai Parlament és a Tanács (EU) 2016/1624 rendelete (2016. szeptember 14.) az Európai Határ- és Parti Őrségről és az (EU) 2016/399 európai parlamenti és tanácsi rendelet módosításáról, valamint a 863/2007/EK európai parlamenti és tanácsi rendelet, a 2007/2004/EK tanácsi rendelet és a 2005/267/EK tanácsi határozat hatályon kívül helyezéséről (HL L 251., 2016.9.16., 1. o.).